હાલના સમયમાં ભારતમાં હેચબેક્સ અને કોન્સેપ્ટ કાર્સ પણ લોકપ્રિયતા મેળવી રહી છે. તેમજ સરકારના નિયમ પ્રમાણે કે કારની લંબાઇ 4 મીટરની અંદર હોવી જોઇએ તેના કારણે કેટલીક ડ્યૂટી અને ટેક્સમાં ફાયદો થઇ રહ્યો છે. પેટ્રોલ એન્જીન 1.2 લિટર કરતા નાના અને ડીઝલ એન્જીન 1500 સીસીની અંદર હોવાથી એક્સાઇઝ ડ્યૂટી ઘટી રહી છે. તેમજ તેના કારણે ફ્યુઅલ એફિસિઅન્સી પણ વધી રહી છે અને પોલ્યુશન ઘટી રહ્યું છે. સેડાનની સરખામણીએ હેચબેક કાર્સ વધારે લોકપ્રિયતા મેળવી રહી છે અને ભારતમાં તેનું વેચાણ પણ વધારે થઇ રહ્યું છે. ભારતમાં હેચબેક કાર્સનું માર્કેટ 50 ટકાની આસપાસ છે, જેમાં અલ્ટો, વેગનઆર, હુન્ડાઇ ઇઓન, સ્વિફ્ટ, આઇ20, માઇક્રા અને પુન્ટો ઇવો વધારે વેચાણ કરી રહી છે. સોસાયટી ઓફ ઇન્ડિયન ઓટોમાઇલ મેન્યુફેક્ચર્સ દ્વારા તેનું વર્ગીકરણ કરવામાં આવ્યું છે, જેમાં તેને વિવિધ સેગ્મેન્ટ સાથે તેની લંબાઇ જણાવવામાં આવી છે, ઉપરાંત તેની કિંમત અંગે પણ જણાવવામાં આવ્યું છે. જે અહીં નીચે દર્શાવવામાં આવ્યું છે.